[ca] Els efectes de l'abundància local, en termes de mida de parcel·la (nombre d'individus) i puresa (abundància relativa), en les interaccions de pol·linització s'han estudiat mitjançant l'avaluació de la quantitat i la qualitat dels serveis de pol·linització i la consegüent producció de llavors en l'espècie endèmica de distribució restringida, amenaçada i autocompatible Delphinium bolosii. Els visitants més freqüents van ser lepidòpters (especialment Macroglossum stellatarum i dues espècies de Gonopteryx) i himenòpters (abelles petites). Les diferències en la freqüència relativa de visites a les plantes que es van observar entre poblacions són possiblement degudes a l'abundància local intrínseca de fauna d'insectes. Les parcel·les amb un nombre elevat d'individus van atreure més pol·linitzadors, de manera que les seves plantes van ser visitades més sovint. A escala individual, no es va detectar efecte de la mida; però la proporció de visites va ser significativament diferent entre les dues poblacions estudiades. El mateix patró es va trobar per a les càrregues pol·líniques estigmàtiques i la producció de llavors. Els efectes de la puresa es van analitzar comparant les parcel·les pures que només contenien D. bolosii amb una parcel·la mixta, que contenia altres plantes com l'espècie veïna Rubus ulmifolius, un arbust invasor. Malgrat que es va observar competència interespecífica per les visites dels pol·linitzadors, el pol·len conespecífic dipositat no variava entre parcel·les pures i mixtes. No obstant això, es van detectar efectes negatius en alguns paràmetres reproductius com una major proporció d'avortament de les llavors (50%) i una davallada de l'índex S/O (llavors viables/primordis seminals) dels individus en les parcel·les mixtes. Aquests resultats poden ser útils en el desenvolupament de mesures de conservació, especialment en una de les poblacions, en què R. ulmifolius és abundant degut a l'abandonament dels terrenys de conreu propers.

[en] Effects of local abundance, in terms of plot size (number of individuals) and purity (relative abundance), on pollination interactions were studied by examining the quantity and quality of pollinator services and subsequent seed set in the narrow endemic, endangered and self-compatible species Delphinium bolosii. The most frequent visitors were Lepidoptera (mainly Macroglossum stellatarum and two species of Gonopteryx) and Hymenoptera (small bees). Differences in relative frequency of visits to plants were observed between populations, possibly due to the intrinsic local insect fauna. Plots with high numbers of individuals attracted more pollinators, so plants from these plots were visited more often. At the individual level, no effect of size was detected but visitation rates were significantly different between the two studied populations. The same pattern was observed for stigmatic pollen loads and seed set. The effects of purity were assessed by comparing pure plots of D. bolosii with a mixed plot that also included the neighbor species Rubus ulmifolius, an invasive shrub. Although interspecific competition for pollinator visits was observed, conspecific pollen deposition did not vary between pure and mixed plots. However, negative effects on reproductive traits such as higher rates of seed abortion (50%) and a lower S/O index (viable seeds/ovules) were detected in individuals from the mixed plot. These results may be helpful for developing conservation measures, especially in one of the populations, where R. ulmifolius is abundant due to nearby abandoned agricultural land.